

**Шығыс Қазақстан облысы Күршім ауданы Марқакөл ауылдық округі Марқакөл ауылындағы "Заречная" көшесінің атауын "Айтмұхамбет Асқаров" көшесі болып қайта атау туралы**

Шығыс Қазақстан облысы Күршім ауданы Марқакөл ауылдық округі әкімінің 2022 жылғы 11 наурыздағы № 1 шешімі. Қазақстан Республикасының Әділет министрлігінде 2022 жылғы 24 наурызда № 27197 болып тіркелді

      Қазақстан Республикасының "Қазақстан Республикасының әкімшілік-аумақтық құрылысы туралы" Заңының 14-бабының 4) тармақшасына, Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабының 2-тармағына сәйкес, Шығыс Қазақстан облыстық ономастикалық комиссиясының 2021 жылғы 5 сәуірдегі қорытындысы негізінде және Марқакөл ауылы тұрғындарының пікірін ескере отырып, ШЕШТІМ:

      1. Марқакөл ауылдық округінің Марқакөл ауылындағы "Заречная" көшесі – "Айтмұхамбет Асқаров" көшесіне қайта аталсын.

      2. "Марқакөл ауылдық округі әкімінің аппараты" мемлекеттік мекемесі Қазақстан Республикасының заңнамасымен белгіленген тәртіпте:

      1) осы шешімнің Қазақстан Республикасының Әділет министрлігінде мемлекеттік тіркелуін;

      2) осы шешім оның ресми жарияланғанынан кейін Күршім ауданы әкімдігінің интернет-ресурсына орналастырылуын қамтамасыз етсін.

      3. Осы шешімнің орындалуын бақылауды өзіме қалдырамын.

      4. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Күршім ауданының Марқакөл ауылдық округінің әкімі* | *Р. Кемешев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК